Diari Oficial de la Generalitat Valenciana


Sumari del DOGV 6012, del 13-05-2009 (2009/5258)

Informació pública de la Comissió Mixta del Conveni de Col·laboració entre l'Institut Valencià de l'Audiovisual Ricardo Muñoz Suay i l'Ens Públic Radiotelevisió Valenciana (RTVV), en matèria de comunicació i foment de la producció audiovisual de la Comunitat Valenciana 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5258


Data del document
:   08-05-2009

Organisme emissor
:   Radiotelevisió Valenciana (RTVV)

Tipus de document
:   Informació Pública

Informació pública de la Comissió Mixta del Conveni de Col·laboració entre l'Institut Valencià de l'Audiovisual Ricardo Muñoz Suay i l'Ens Públic Radiotelevisió Valenciana (RTVV), en matèria de comunicació i foment de la producció audiovisual de la Comunitat Valenciana 2009. [2009/5258]  
La Comissió Mixta del Conveni de Col·laboració entre l'Institut Valencià de l'Audiovisual Ricardo Muñoz Suay i l'Ens Públic Radiotelevisió Valenciana (RTVV), en matèria de comunicació i foment de la producció audiovisual de la Comunitat Valenciana 2009, ha acordat iniciar l'obertura del termini de presentació de projectes audiovisuals corresponents al conveni de 2009, per un import d'1.735.000 euros.  
El termini per a la presentació de propostes entrarà en vigor l'endemà de la publicació en el Diari Oficial de la Comunitat Valenciana d'este anunci i finalitzarà transcorreguts 30 dies naturals.  
Els projectes es presentaran en el Registre de l'Institut Valencià de l'Audiovisual, plaça de l'Ajuntament, 17. També es podran presentar projectes en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.  
Les produccions audiovisuals que deriven d'este conveni hauran de destacar els aspectes culturals i socials de la Comunitat Valenciana, i se'n valorarà la repercussió sobre els aspectes econòmics, comercials, industrials i tecnològics de la Comunitat.   
Les obres audiovisuals derivades d'este conveni es concretaran en una o diverses produccions d'un o més capítols que s'enquadren primordialment en la categoria de ficció i que per si mateixes constituïsquen un esdeveniment d'important valor per a la Comunitat Valenciana.  
Els interessats hauran de presentar dos còpies en paper i dos en suport informàtic, almenys, de: story line, sinopsi, guió, sociograma, mapa de personatges, fitxa tècnica, fitxa artística, pressupost de la producció, pla de finançament del total del pressupost, pla de rodatge (incloent duració, localitzacions i llocs de rodatge), historial professional de l'empresa o empreses productores, currículum del director i guionistes, empreses de servicis que participen en el projecte i contracte de compra o opció de compra del guió amb l'autor o autors.  
Burjassot, 8 de maig de 2009.- El director general de RTVV: Pedro García Gimeno.